תקנות סדר הדין הפלילי (היוועדות חזותית) (הוראת שעה)

{{ח:התחלה}}
{{ח:כותרת|תקנות סדר הדין הפלילי (היוועדות חזותית) (הוראת שעה), התשפ״ב–2022}}

{{ח:פתיח-התחלה}}
{{ח:תיבה|ק״ת תשפ״ב, 2886|תקנות סדר הדין הפלילי (היוועדות חזותית) (הוראת שעה)|https://olaw.org.il/takanot/takanot-10157.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק סדר הדין הפלילי#סעיף 133ד|סעיף 133ד}} {{ח:חיצוני|חוק סדר הדין הפלילי|לחוק סדר הדין הפלילי [נוסח משולב], התשמ״ב–1982}} (להלן – החוק), בהסכמת השר לביטחון הפנים, ובאישור ועדת החוקה חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”איש קשר מטעם שירות בתי הסוהר“ – סוהר אשר יהיה נוכח בבית המשפט ותפקידו לקשר בין אולם בית המשפט לבין מקום המעצר או בית הסוהר שבו מוחזק העצור או האסיר;
{{ח:ת|סוג=הגדרה}} ”היוועדות חזותית“ – תקשורת בין כמה מוקדים המאפשרת העברת תמונה וקול בזמן אמת;
{{ח:ת|סוג=הגדרה}} ”טלפון נייד ייעודי“ – מכשיר טלפון נייד שיספק שירות בתי הסוהר, שאמצעותו ניתן לקיים שיחה פרטית וחסויה לצורך התייעצות של העצור או האסיר עם בא כוחו.

{{ח:סעיף|2|חדר היוועדות חזותית במקום המעצר או בבית הסוהר שבו מוחזק העצור או האסיר}}
{{ח:תת|(א)}} דיון בעניינו של עצור או אסיר בדרך של היוועדות חזותית יתקיים בחדר היוועדות חזותית במקום המעצר או בבית הסוהר שבו הוא מוחזק; החדר יכלול את כל הפריטים האלה:
{{ח:תתת|(1)}} שולחן;
{{ח:תתת|(2)}} כיסא;
{{ח:תתת|(3)}} מחשב שעליו מותקנת תוכנה ייעודית המאפשרת קיום דיון בדרך של היוועדות חזותית;
{{ח:תתת|(4)}} מסך שמידותיו לא יפחתו מ־22 אינץ׳;
{{ח:תתת|(5)}} תאורה המאפשרת לראות את העצור או האסיר באופן מיטבי;
{{ח:תתת|(6)}} מצלמת רשת בעלת מיקרופון מובנה, שבאמצעותם מתאפשר לראות ולשמוע את העצור או האסיר באופן מיטבי;
{{ח:תתת|(7)}} רמקולים המאפשרים שמע באיכות טובה, ואוזניות המאפשרות שמע באיכות טובה;
{{ח:תתת|(8)}} טלפון נייח וטלפון נייד ייעודי;
{{ח:תתת|(9)}} מערכות מיזוג אוויר;
{{ח:תתת|(10)}} גודל חדר ההיוועדות החזותית לא יפחת מ־3 מ״ר;
{{ח:תתת|(11)}} אחד מאלה:
{{ח:תתתת|(א)}} חלון המאפשר צפייה בעצור או באסיר, מחוץ לחדר ההיוועדות החזותית;
{{ח:תתתת|(ב)}} חלון או אמצעי אחר המאפשר פיקוח על תנועותיו של האסיר או העצור בעת קיום שיחת התייעצות חסויה עם בא כוח, מחוץ לחדר ההיוועדות החזותית, לפי {{ח:פנימי|סעיף 5|תקנה 5}}.
{{ח:תת|(ב)}} סוהר שהסמיך נציב בתי הסוהר יאשר בכתב כי מקום מעצר או בית סוהר ערוך ומותאם לקיום דיונים בדרך של היוועדות חזותית לאחר שווידא כי מתקיים האמור {{ח:פנימי|סעיף 2|בתקנה 2(א)}}; אישור כאמור יינתן מראש ויחודש מדי שנה בשנה.

{{ח:סעיף|3|ערכת היוועדות חזותית באולם הדיונים בבית המשפט}}
{{ח:תת|(א)}} בכל אולם דיונים בבית משפט שבו מתקיים דיון בעניינו של עצור או אסיר בדרך של היוועדות חזותית, תוצב ערכת היוועדות חזותית; הערכה האמורה תכלול את כל הפריטים האלה:
{{ח:תתת|(1)}} מחשב שעליו מותקנת תוכנה ייעודית המאפשרת קיום דיון בהיוועדות חזותית;
{{ח:תתת|(2)}} מסך שמידותיו לא יפחתו מ־55 אינץ׳;
{{ח:תתת|(3)}} רמקולים המאפשרים שמע באיכות טובה בכל חלקי האולם;
{{ח:תתת|(4)}} מיקרופון באיכות טובה בעבור כלל המשתתפים בדיון המשפטי באולם הדיונים;
{{ח:תתת|(5)}} שתי מצלמות רחבות זווית המופעלות במקביל המאפשרות לעצור או לאסיר לראות את השופט, בעלי הדין, הסניגור, השוטר או התובע, מתורגמן אם נדרש, וכל אדם שנוכחותו דרושה לדיון בעת שהוא נשמע לפני בית המשפט;
{{ח:תתת|(6)}} טלפון נייח.
{{ח:תת|(ב)}} עובד שהסמיך מנהל בתי המשפט יאשר כי בית המשפט ערוך ומותאם לקיים דיונים בדרך של היוועדות חזותית לאחר שווידא כי מתקיים כל האמור {{ח:פנימי|סעיף 3|בתקנה 3(א)}}; אישור כאמור יינתן מראש ויחודש מידי שנה בשנה.

{{ח:סעיף|4|קיום דיון בדרך של היוועדות חזותית}}
{{ח:תת|(א)}} טרם תחילת הדיון יוודא סוהר את קיומם של התנאים המפורטים {{ח:פנימי|סעיף 2|בתקנה 2(א)}} בחדר ההיוועדות החזותית ותקינותם.
{{ח:תת|(ב)}} עם תחילת הדיון יוכנס העצור או האסיר לחדר ההיוועדות החזותית בבית המעצר או בבית הסוהר שבו הוא מוחזק ויזדהה לפני בית המשפט בשמו ובמספר מזהה לפי תעודת זהות, דרכון או אמצעי זיהוי אחר.
{{ח:תת|(ג)}} בתחילת הדיון יוודא בית המשפט שהעצור או האסיר רואה ושומע את משתתפי הדיון, לרבות את המתורגמן אם נדרש, ואם הוא אדם עם מוגבלות – שבוצעו ההתאמות הנדרשות.
{{ח:תת|(ד)}} במהלך הדיון בעניינו, עצור או אסיר לא יהיה כבול בחדר ההיוועדות החזותית אלא אם כן סוהר סבר שקיים יסוד לחשש שהעצור או האסיר עלול לעשות אחד מאלה:
{{ח:תתת|(1)}} להימלט או לסייע לאחר להימלט;
{{ח:תתת|(2)}} לגרום נזק לגוף או לרכוש;
{{ח:תתת|(3)}} לפגוע בראיות או להעלימן;
{{ח:תתת|(4)}} לקבל או למסור חפץ שעשוי לשמש בביצוע עבירה או לפגוע בסדרי מקום המשמורת.
{{ח:תת|(ה)}} בדיון שבו נדרש לתרגם לעצור או לאסיר את הנאמר בדיון, יתבצע התרגום בידי מתורגמן הנוכח באולם הדיונים בבית המשפט ובאמצעות מיקרופון המחובר לערכת ההיוועדות החזותית; התרגום כאמור יהיה עוקב ורציף, כדי להבטיח כי העצור או האסיר מבין את הנאמר בדיון.
{{ח:תת|(ו)}} במהלך הדיון לא יועבר המיקרופון של העצור או האסיר למצב ”השתק“ אלא אם כן הורה על כך בית המשפט מטעמים שיירשמו; חיווי בדבר העברת המיקרופון של העצור או האסיר למצב ”השתק“ יופיע על גבי המסך המצוי באולם הדיונים בבית המשפט ועל גבי המסך המצוי בחדר ההיוועדות החזותית במקום המעצר או בבית הסוהר.
{{ח:תת|(ז)}} הורה בית המשפט על קיום הדיון באמצעות שיחה טלפונית לפי {{ח:חיצוני|חוק סדר הדין הפלילי (סמכויות אכיפה – מעצרים)#סעיף 16ד|סעיף 16ד לחוק סדר הדין הפלילי (סמכויות אכיפה – מעצרים), התשנ״ו–1996}} (להלן – חוק המעצרים), יתקיים הדיון בשיחה טלפונית שתתקיים תוך שימוש בטלפון המצוי באולם הדיונים ובטלפון נייח או בטלפון נייד ייעודי המצוי בחדר היוועדות חזותית במקום המעצר או בבית הסוהר שבו מוחזק העצור או האסיר.
{{ח:תת|(ח)}} בתום הדיון ימסור בית המשפט את פרוטוקול הדיון והחלטות בית המשפט, בלא שיהוי, לאיש הקשר מטעם שירות בתי הסוהר, לצורך העברתם לעצור או לאסיר בהקדם האפשרי ולא יאוחר מ־24 שעות ממועד הדיון בעניינו.

{{ח:סעיף|5|התייעצות העצור או האסיר עם בא כוחו}}
{{ח:תת|(א)}} שיחת התייעצות חסויה בין העצור או האסיר לבין בא כוחו לפני הדיון, במהלכו ואחריו, תתבצע באמצעות טלפון, לרבות באמצעות הטלפון האישי של בא כוחו אל הטלפון הנייד הייעודי המצוי בחדר היוועדות חזותית במקום המעצר או בבית הסוהר שבו מוחזק העצור או האסיר; בכל מהלכה של שיחת התייעצות חסויה תהיה מערכת השמע בערכת ההיוועדות החזותית במצב ”השתק“ והשימוש בווידאו יופסק, כדי להבטיח שהשיחה בין העצור או האסיר לבא כוחו תתקיים ביחידות ובסודיות.
{{ח:תת|(ב)}} שיחת ההתייעצות החסויה כאמור בתקנת משנה (א) תיעשה ביחידות ובתנאים המבטיחים את סודיות הדברים הנאמרים בשיחה, אך באופן המאפשר פיקוח על תנועותיו של העצור או האסיר.

{{ח:סעיף|6|התאמות נגישות לאנשים עם מוגבלות}}
{{ח:תת|(א)}} בקשה להתאמות נגישות בדיון שייערך בדרך של השתתפות עצור או אסיר בהיוועדות חזותית תוגש לבית המשפט בכתב, או בעל פה במעמד הדיון יחד עם הבקשה להשתתפות בדיון בדרך של היוועדות חזותית שתוגש לפי {{ח:חיצוני|חוק סדר הדין הפלילי#סעיף 133א|סעיף 133א(ג) לחוק}} ולפי {{ח:חיצוני|חוק סדר הדין הפלילי (סמכויות אכיפה – מעצרים)#סעיף 16ב|סעיף 16ב(ב) לחוק המעצרים}}, לפני העניין, וזאת בהתאם להוראות {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#סעיף 47|תקנה 47 לתקנות שוויון זכויות לאנשים עם מוגבלות (התאמות נגישות לשירות), התשע״ג–2013}} (להלן – תקנות נגישות השירות); בקשה כאמור תועבר להתייחסות שירות בתי הסוהר, לפי הצורך.
{{ח:תת|(ב)}} הוגשה בקשה להתאמות נגישות כאמור בתקנת משנה (א), שירות בתי הסוהר יהיה האחראי בהתאמות כלהלן, בהתאם לצרכיו של העצור או האסיר:
{{ח:תתת|(1)}} אספקת מושב מותאם לפי {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#סעיף 45|תקנה 45(11) לתקנות נגישות השירות}}, בשינויים המחויבים;
{{ח:תתת|(2)}} קיום הדיון במקום נגיש לפי {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#סעיף 45|תקנה 45(9) לתקנות נגישות השירות}}, בשינויים המחויבים;
{{ח:תתת|(3)}} מערכת עזר ניידת לשמיעה, לפי {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#סעיף 44|תקנה 44(1)(א) לתקנות נגישות השירות}}, בשינויים המחויבים.
{{ח:תת|(ג)}} ניתנה החלטה כאמור בתקנת משנה (א) בבקשה להתאמות נגישות המפורטות בתקנת משנה (ב), פחות מ־48 שעות לפני מועד הדיון, או ניתנה החלטה בדבר התאמות שאינן מנויות בתקנת משנה (ב), שירות בתי הסוהר יספק את ההתאמות כאמור, ככל הניתן; הודיע שירות בתי הסוהר כי לא ניתן לספק את ההתאמות כאמור, מטעמים שיפורטו, יתקיים הדיון בנוכחות העצור או האסיר באולם בית המשפט.

{{ח:סעיף|7|היוועדות חזותית בדיוני ועדת שחרורים}}
{{ח:ת}} תקנות אלה יחולו, בשינויים המחויבים, על דיוני ועדת השחרורים; בתקנות אלה, ”ועדת שחרורים“ – ועדת שחרורים כהגדרתה {{ח:חיצוני|חוק שחרור על תנאי ממאסר|בחוק שחרור על תנאי ממאסר, התשס״א–2001}}, או ועדת שחרורים מיוחדת שמונתה לפי {{ח:חיצוני|חוק שחרור על תנאי ממאסר#סעיף 33|סעיף 33(ב) לחוק האמור}}.

{{ח:סעיף|8|תחילה ותוקף}}
{{ח:תת|(א)}} תחילתה של {{ח:פנימי|סעיף 2|תקנה 2(א)(11)(ב)}} שנה מיום פרסומן של תקנות אלה.
{{ח:תת|(ב)}} תקנות אלה יעמדו בתוקפן עד תום תקופת הוראת השעה כמשמעותה {{ח:חיצוני|חוק סדר הדין הפלילי#סעיף 133ו|בסעיף 133ו לחוק}}.

{{ח:סעיף|9|תחולה}}
{{ח:תת|(א)}} {{ח:פנימי|סעיף 2|תקנה 2(א)(10) ו־(11)(א)}} תחול לגבי חדרי היוועדות חזותית שבנייתם החלה לאחר יום פרסומן של תקנות אלה.
{{ח:תת|(ב)}} {{ח:פנימי|סעיף 2|תקנה 2(א)(11)(ב)}} לא תחול לגבי חדרי היוועדות חזותית שבנייתם החלה לאחר יום פרסומן של תקנות אלה.

{{ח:חתימות|כ״ז בניסן התשפ״ב (28 באפריל 2022)}}
* '''גדעון סער'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]